EkBass/fiwiki-20250220-pages-articles huggingface dataset:
Tuomo Kesäläinen

Tuomo Kesäläinen (s. 1983 Aura) on naantalilainen tietokirjailija ja luontomatkailuopas, jonka kirjat käsittelevät erityisesti geologisia muodostelmia kuten luolia ja rotkoja. Luolia Kesäläinen on tutkinut kymmenen vuotta. Kesäläisen ensimmäinen kirja, Kivissä on kartta, julkaistiin vuonna 2010 ja se oli Geologian tutkimuskeskuksen 125-vuotisjuhlakirja. Kirja on Lappi- ja erähenkinen runoteos. Kesäläisen Varsinais-Suomen luolia käsittelevä tietokirja Seikkailijan retkiopas Varsinais-Suomen luoliin julkaistiin vuonna 2011. Kyseessä oli ensimmäinen luolia käsittelevä Suomessa julkaistu kirja. Vuonna 2013 julkaistiin Kesäläisen ja geologi Aimo Kejosen kirjoittama Suomen rotkot. Yli 500-sivuista ja 150 rotkoa käsittävää tietokirjaa Kesäläinen teki yli neljä vuotta. Koneen Säätiö myönsi vuonna 2012 kirjan tekoa varten Kesäläiselle 25 200 euron tietokirjoittamisen apurahan. Seuraavaksi Kesäläinen jatkoi Kejosen kanssa kirjaprojektia Suomen luolista, jonka tiedot pohjautuvat jo vuonna 1982 aloitettuun, edelleen jatkuvan luolaprojektin tallentamiin aineistoihin. Kirja Suomen luolat julkaistiin vuonna 2015. Vuonna 2019 julkaistiin Kesäläisen ja Kejosen kirja Suomen suurimmista siirtolohkareista ja tarinakivistä. == Teokset == * * * * * * * * * * * * * * * == Lähteet == == Aiheesta muualla == * * Luokka:Suomalaiset tietokirjailijat Luokka:Vuonna 1983 syntyneet Luokka:Elävät henkilöt
Plejadi (ranskalainen runoilijaryhmä)

Plejadi () oli seitsemän ranskalaisen runoilijan muodostama ryhmä, joka vaikutti 1500-luvun keskivaiheilla. Ryhmän jäsenet olivat Pierre de Ronsard, Joachim Du Bellay,Du Bellay, Joachim (1522?-1560). Bibliothèque nationale de France. Étienne Jodelle, Rémy Belleau, Jean-Antoine de Baïf, Jacques Peletier ja Pontus de Tyard. Ryhmän tavoitteena oli luoda uutta kansallista runoutta antiikin runous esikuvanaan. Ryhmän johtaja oli Ronsard,”Plejadi”, Facta 2001, osa 13, p. 32. WSOY 1985. ISBN 951-0-10234-2 ja sen manifestin La Défense et illustration de la langue française laati du Bellay vuonna 1549. Ryhmän nimi juontuu seitsenjäsenisestä aleksandrialaisesta Plejadi- runoilijaryhmästä.”Plejadi”, Otavan Iso tietosanakirja, osa 6, p. 1321–1322. Helsinki, Otava 1967. ==Lähteet== ==Kirjallisuutta== * * Luokka:Ranskan kirjallisuus Luokka:Kirjailijaryhmät
José Ramón Sandoval

José Ramón Sandoval Huertas (s. 2. toukokuuta 1968 Madrid, Espanja) on espanjalainen jalkapallovalmentaja. Heinäkuusta 2016 lähtien hän on toiminut Rayo Vallecanon päävalmentajana. == Valmentajaura == Uransa alkuvuosina Sandoval valmensi muutamia paikallisia amatöörijoukkueita, jonka lisäksi hän työskenteli päivisin kokkina perheyrityksessä.Sandoval, de la tierra a la alfombra del Bernabéu Marca. Viitattu 3.5.2015. Vuonna 2008 hän otti vastuulleen Rayo Vallecanon reservijoukkueen päävalmentajan tehtävät. Vuonna 2010 reservijoukkue nousi ensimmäistä kertaa maan kolmanneksi korkeimmalle sarjatasolle Segunda División B:hen.La permanencia del Rayo ratifica el ascenso del filial a Segunda B Marca. Viitattu 3.5.2015. Kaudella 2010–2011 Sandovalista tuli seuran edustusjoukkueen päävalmentaja, jonka hän onnistui luotsaamaan heti ensimmäisellä kaudellaan maan pääsarjaan Primera Divisióniin kahdeksan vuoden tauon jälkeen.Sandoval, nuevo entrenador del Rayo Vallecano AS. Viitattu 3.5.2015. Kauden päätteeksi hänet palkittiin Segunda Divisiónin kauden parhaan valmentajan palkinnolla.La gran fiesta del fútbol español Marca. Viitattu 3.5.2015. 18\. lokakuuta 2012 hän siirtyi maan toiseksi korkeimmalle sarjatasolle Segunda Divisióniin valmentamaan Sporting Gijónia.José Ramón Sandoval, nuevo entrenador del Sporting El Mundo. Viitattu 3.5.2015. Hänet erotettiin tehtävästä 4. toukokuuta 2014 joukkueen ollessa seitsemäntenä sarjassa.Abelardo suple a Sandoval como entrenador del Sporting Marca. Viitattu 3.5.2015. 1\. toukokuuta 2015 hän otti vastuulleen pääsarjaseura Granadan päävalmentajan tehtävät loppukauden kestävällä sopimuksella.José Ramón Sandoval nuevo entrenador del Granada CF Granada CF. Viitattu 3.5.2015. Sandovalin johdolla Granada pelasi vahvan loppukauden ja nousi putoamisviivan yläpuolelle säilyttäen näin sarjapaikkansa.El pacto de Los Cármenes Marca. Viitattu 18.6.2016. Kehnot peliesitykset kaudella 2015/16 johtivat lopulta Sandovalin potkuihin helmikuussa 2016.Jose Gonzalez replaces Jose Ramon Sandoval as Granada coach ESPN. Viitattu 18.6.2016. Kesäkuun lopussa Sandoval teki sopimuksen Segundaan pudonneen Rayo Vallecanon kanssa. José Ramón Sandoval, nuevo entrenador del Rayo Vallecano La Liga. Viitattu 13.7.2016. == Meriitit == * Miguel Muñoz -palkinto (Segundan paras valmentaja): 2011 == Lähteet == == Aiheesta muualla == * José Ramón Sandovalin tilastot BDFutbol-sivustolla Luokka:Espanjalaiset jalkapallovalmentajat Luokka:Vuonna 1968 syntyneet Luokka:Elävät henkilöt
Asenne (psykologia)

Asenne on johonkin sosiaalisesti merkitykselliseen kohteeseen liittyvä myönteinen tai kielteinen suhtautumistapa. Persoonallisuuspsykologi Gordon W. Allportin mukaan asenteeseen kuuluu oleellisesti valmius reagoida tietyllä tavalla asenteen kohteeseen. Tämä asenteen kohde voi olla esimerkiksi yksi tai useampi asia, ihminen, paikka, käsitys, toiminta tai tilanne. Asenteella on motivoiva tai ohjaava merkitys, eli asenne voi yllyttää tai rohkaista ihmistä tai vaikuttaa hänen tapaansa käyttäytyä.Oskamp & Schultz 2005, s. 7–9. Joidenkin pelkistetympien määritelmien mukaan asenne on vain jokin myönteinen tai kielteinen käsitys. Erään käsityksen mukaan asenteet on säilötty muistiin henkilön kokemusrakenteena. Toisen käsityksen mukaan asenteet muodostetaan suurelta osin tilannekohtaisesti vanhojen kokemusten sekä nykyisen mielialan ja ympäristön perusteella. Osa tutkijoista korostaa sitä, että asenteet ovat opittuja. Toisten tutkijoiden mukaan joillain asenteilla on kuitenkin ainakin osittain biologinen tai perinnöllinen lähde. Monien asenteiden, etenkin tärkeisiin asioihin kohdistuvien asenteiden, on havaittu olevan suhteellisen pysyviä, joskus jopa vuosikymmenien ajan. Vähemmän merkittävät tai vasta omaksutut asenteet ovat sen sijaan muuttuvampia. ==Katso myös== *Objektiivisuus *Stigma (häpeäleima) == Lähteet == * === Viitteet === *
Kahvilassa kahden aikaan

Kahvilassa kahden aikaan on kesäkuussa 2000 ilmestynyt Yön CD-single, jonka kappaleet on myöhemmin julkaistu vain vuoden 2006 kokoelmalla Yön valoisa puoli. Single on Yön ensimmäinen levytys, jossa basistina on Jukka Lewis. == Muusikot == *Olli Lindholm – laulu *Markku Petander – kitara *Jani Viitanen – kitara, taustalaulu *Jukka Lewis – basso, taustalaulu *Frogley – rummut, taustalaulu == Kappaleet == # # == Lähteet == *YÖ: Kahvilassa kahden aikaan Finnmusic. *KAHVILASSA KAHDEN AIKAAN Likaiset Legendat. === Viitteet === Luokka:Yön kappaleet Luokka:Vuoden 2000 kappaleet
Kultasiipi (kappale)

Kultasiipi on lokakuussa 2000 ilmestynyt Yön CD-single, jonka kappaleet ovat samassa kuussa julkaistulta albumilta Valo. == Muusikot == *Olli Lindholm – laulu *Markku Petander – kitara *Jani Viitanen – kitara *Jukka Lewis – basso *Frogley – rummut == Kappaleet == # # == Lähteet == *YÖ: Kultasiipi Finnmusic. *KULTASIIPI Likaiset Legendat. Luokka:Yön kappaleet Luokka:Vuoden 2000 kappaleet
NL Industries

NL Industries on yhdysvaltalainen metalli- ja kemian alan yritys, aikaisemmalta nimeltään National Lead Company. Se on yksi Yhdysvaltojen suurimmista titaanioksidipohjaisten pigmenttien tuottajista. Näitä pigmenttejä käytetään lisäämään valkoisuutta ja peittävyyttä maaleissa, tekstiiliväreissä, paperissa ja keramiikassa. Yhtiö valmistaa myös muita kemikaaleja. Yhtiön historian voidaan katsoa alkaneen vuonna 1891, jolloin 25 pientä kaivos- ja ruukkiyhtiötä perusti yhteenliittymän "National Lead Company" (Valtakunnallinen lyijy-yhtiö). Sillä oli tusinoittain pieniä lyijykaivoksia ja siitä tuli pian yksi maan suurimmista lyijyoksiden tuottajista. Tuohon aikaan lyijymaalia käytettiin yleisesti puun suojaamiseen. 1930-luvun laman aikana lyijymaalien kysyntä laski ja yhtiö laajensi toimintaansa titaaniin, jolla on monipuolisemmat käyttökohteet. Yhtiö on listattu New Yorkin pörssissä. Sen toimitusjohtaja on Robert D. Graham. Se oli yksi 12 yrityksestä, joiden osakekursseista laskettiin alkuperäinen Dow Jones Industrial Average -indeksi vuonna 1896. == Lähteet == Luokka:Yhdysvaltalaiset pörssiyhtiöt
Manavalakurichi

Manavalakurichi () on pikkukaupunki Intiassa Tamil Nadun osavaltiossa. Vuonna 2001 siellä oli noin 10 000 asukasta. Manavalakurichissa on India Rare Earths Limitedin tuotantolaitos, jossa erotetaan teollisuusmineraaleja rantahiekasta. == Lähteet == Luokka:Tamil Nadun kaupungit
Kirsti Maunula

Kirsti-Riitta Maunula (o.s. Haavisto; 1. syyskuuta 1935 – 23. maaliskuuta 2015)Kuolinilmoitus Helsingin Sanomat 3.5.2015, s. C 26 oli suomalainen muotitaiteilija ja vaatesuunnittelija. Hän valmistui Taideteollisen oppilaitoksen muotitaiteen osastolta vuonna 1959. Valmistumisensa jälkeen Maunula rakensi uran monipuolisena, teollisena vaatesuunnittelijana, jonka suunnittelemat mallistot olivat klassisen kauniita. Maunulan työnantajia olivat mm. Suomen Silkkikutomo Oy, Kestilä Oy, Joutsela-Muoti Oy, Rissanen Oy . Hänen mallistojaan ovat mm. Mary Ann-, Oravais-, Avera- ja Kostuli- mallistot. Hänen suunnittelemiaan vaatteita myyntiin kotimaassa ja vietiin etenkin Neuvostoliittoon. Maunula suunnitteli myös useita ooppera ja teatteripuvustuksia.Suomen KansallisoopperaInkeriläisten viesti Maunula suunnitteli uransa aikana myös vaatetus- ja sisustuskankaita Finlaysonille 1960- luvulla . Hänen ensimmäinen teatteripukusuunnittelutyönsä oli Jorma Panulan ja Aarni Krohnin Jaakko Ilkka -ooppera Ilmajoen Musiikkijuhlilla vuosina 1978 – 1981. Sitä seurasivat esimerkiksi Joki-oopperan (1982 - 1985), Anjalan vala -näytelmän (1988) sekä Suomen Kansallisoopperan Viimeiset Kiusaukset -oopperan (1994) puvustukset. Maunula suunnitteli puvustuksen useana vuonna Via Crucis pääsiäisnäytelmään, jota on esitetty vuodesta 1996 lähtien Helsingissä. Erityisalueenaan Maunulalla oli kuoropukujen suunnittelu. Hänen suunnittelemissaan asuissa ovat esiintyneet mm. Seinäjoen tyttökuoro, Olarin kirkon kamarikuoro ja Oulaisten nuorisokuoro. Hän sai mm. muotoilun valtionpalkinnon vuonna 1976 cp-lasten vaatetustyöryhmän jäsenenä. Kirsti Maunulan tuotantoa on arkistoitu muun muaassa DESIGN -arkistoon Mikkeliin ja Designmuseoon ja Teatterimuseoon Helsinkiin. Kirsti Maunula oli vuodesta 1963 naimisissa Suomen ilmavoimien majurin Reijo Maunulan kanssa ja heillä on kaksi poikaa. Kirsti Maunulan vanhemmat olivat lentomestari, yrittäjä Eino Haavisto ja yrittäjä Aino Haavisto (os. Hannuksela). == Lähteet == Luokka:Suomalaiset muotoilijat Luokka:Vuonna 1935 syntyneet Luokka:Vuonna 2015 kuolleet
Merenra

Merenra (hallitsijanimenä myös Intiemsaef I) oli Egyptin kuningas vanhan valtakunnan kuudennen dynastian aikana. Hänen hallituskautensa oli vuosina 2258–2251 eaa. Kuninkaan merkittävä virkamies oli Ueni, jonka arvonimiä olivat esimerkiksi prinssi, Etelä-Egyptin käskynhaltija, Ylä- ja Ala-Egyptin kuninkaan sandaalien kantaja.Otavan suuri maailmanhistoria. Osa 2, Jokilaaksojen valtakunnat, Päätoim. Erling Bjöl. Sivut 54–55. Helsinki Otava. 1982. ISBN 951-1-06987-X == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
HMS Folke

HMS Folke oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1875 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ). == Valmistus == Alus tilattiin Motalan telakalta Norrköpingistä ja se laskettiin vesille 13. toukokuuta 1875. Alus otettiin palvelukseen neljä kuukautta myöhemmin 7. syyskuuta.Hofsten, Gustaf von & Waernberg, Jan s. 103 == Palvelus == Alus poistettiin palveluksesta 1919. Se muutettiin siirrettäväksi sukellusvenemiehistöjen lämmittelypaikaksi vuonna 1924. Alus myytiin 1942 Lidingön uudelle telakalle, joka muutti sen merikelpoiseksi proomuksi tukholmalaiselle Transportbolagetille. Uusi omistaja nimesi aluksen TB384 Lidingöksi.Hofsten, Gustaf von & Waernberg, Jan s. 103-104 == Lähteet == * * * === Viitteet === Luokka:Berserk-luokan monitorit
HMS Ulf

HMS Ulf oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1873 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ). == Valmistus == Alus tilattiin Motalan telakalta Norrköpingistä ja se laskettiin vesille vuonna 1873. Alus otettiin palvelukseen saman vuoden lopulla 22. lokakuuta.Hofsten, Gustaf von & Waernberg, Jan s. 103 == Palvelus == Alus poistettiin palveluksesta 1919 ja se myytiin seuraavana vuonna Västkustens Petroleum AB:lle, joka muutti sen öljyproomuksi nimellä Perseus I. Alus poistettiin käytöstä vuonna 1966 ja se romutettiin vuonna 1970. == Lähteet == * * * === Viitteet === Luokka:Berserk- luokan monitorit
Bauer Media Group

Bauer Media Group on saksalainen mediakonserni, jonka pääkonttori sijaitsee Hampurissa. Bauer Media Group omistaa 60 radiokanavaa Isossa-Britanniassa, 50 radiokanavaa Puolassa sekä yhden radiokanavan Slovakiassa. Bauer Media Group osti SBS Discovery Radion Discovery Communicationsilta huhtikuussa 2015, jonka myötä Bauer Media Groupin omistukseen siirtyivät elokuussa 2015 SBS Discovery Median radiokanavat Norjassa, Ruotsissa, Suomessa ja Tanskassa. Bauer Media Group osti loppuvuonna 2015 Radio Novan radioliiketoiminnan ruotsalaisen Bonnier-konsernin omistamalta MTV:ltä. Samassa yhteydessä myös NRJ:n ja Radio Nostalgian myynti- ja markkinointitoiminnot siirtyivät Bauer Medialle, mutta NRJ:n ja Radio Nostalgian radioliiketoimintaa yhtiö ei omista. Bauer Media Group osti Radio Classicin helmikuussa 2020 ja Basso Median saman vuoden huhtikuussa. Bauer Media Group osti Mediatakojat Oy:n maaliskuussa 2021. == Radiokanavat Suomessa == * Auran Aallot * Basso * Radio 957 * Radio City * Radio Classic * Kasari * Iskelmä * Radio Nostalgia * Radio Nova * NRJ * Radio Pooki * Radio Pori * SuomiRock * SuomiRäp * Top51 == Lähteet == == Aiheesta muualla == * Bauer Media Groupin kotisivut * Bauer Media Oy:n kotisivut *
HMS Björn

HMS Björn oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1873 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ). == Valmistus == Alus tilattiin Motalan telakalta Norrköpingistä ja se laskettiin vesille 26. marraskuuta 1873. Alus otettiin palvelukseen 16. huhtikuuta 1874.Hofsten, Gustaf von & Waernberg, Jan s. 103 == Palvelus == Alus poistettiin palveluksesta 25. elokuuta 1922 ja se myytiin 1933 Karlskronan telakalle öljyproomuksi. == Lähteet == * * * === Viitteet === Luokka:Berserk-luokan monitorit
Cannizzaro-reaktio

Cannizzaro-reaktio on kemiallinen reaktio, jossa aromaattinen aldehydi tai alifaattinen aldehydi, jonka rakenteessa ei ole protonia α-asemassa karbonyyliryhmään nähden, disproportioituu emäksisissä olosuhteissa muodostaen alkoholin ja karboksyylihapon. Reaktion raportoi ensimmäisenä italialainen kemisti Stanislao Cannizzaro vuonna 1853 ja se on nimetty hänen mukaansa. Cannizzaro-reaktio on hyödyllinen reaktio valmistettaessa moniarvoisia alkoholeja.Peter Werle, Marcus Morawietz, Stefan Lundmark, Kent Sörensen, Esko Karvinen & Juha Lehtonen: Alcohols, Polyhydric, Ullmann's Encyclopedia of Industrial Chemistry, John Wiley & Sons, New York, 2008. Viitattu 3.5.2015 ==Reagenssit ja mekanismi== Cannizzaro-reaktio tapahtuu aromaattisille aldehydeille ja alifaattisista aldehydeistä niille, jotka eivät kykene muodostamaan enolaattia. Cannizzaro-reaktion mekanismin ensimmäinen vaihe on nukleofiilisen hydroksidi-ionin reaktio elektrofiilisen aldehydin karbonyylihiilen kanssa. Tuotteena muodostuu aldehydin hydraattianioni, josta vahva emäs poistaa protonin. Näin muodostuu aldehydin hydraatin dianioni. Usein reaktioissa käytetään dianionin muodostajana formaldehydiä. Dianioni on hyvin epästabiili ja siirtää hydridi-ionin toiselle aldehydimolekyylille, joka pelkistyy alkoholiksi. Samalla dianioni hapettuu karboksylaatti-ioniksi. α-Ketoaldehydit reagoivat molekyylinsisäisellä Cannizzaro-reaktiolla muodostaen α-hydroksikarboksyylihappoja. : Cannizzaro-reaktiota voidaan käyttää moniarvoisten alkoholien kuten pentaerytritolin synteesiin, mutta ongelmana on korkeintaan 50 % saanto ja sivutuotteena muodostuvan karboksylaattisuolan poistaminen vaatii useita kiteytyskertoja. Cannizzaro- reaktioissa käytetään usein liuottimena vettä tai etanolia, mutta myös liuottimettomia reaktioita tunnetaan. ==Lähteet== == Aiheesta muualla == Luokka:Orgaaniset reaktiot
HMS Berserk (1874)

HMS Berserk oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1874 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ). == Valmistus == Alus tilattiin Motalan telakalta Norrköpingistä ja se laskettiin vesille 17. maaliskuuta 1874. Alus otettiin palvelukseen nelisen kuukautta myöhemmin 14. elokuuta.Hofsten, Gustaf von & Waernberg, Jan s. 103 == Palvelus == Alus poistettiin palveluksesta 12. marraskuuta 1918 ja se myytiin vuonna 1922 Sydsvenska Petroleum AB:lle, joka nimesi aluksen Essotank V:ksi. == Lähteet == * * * === Viitteet === Luokka:Berserk-luokan monitorit
Mode

Mode voi tarkoittaa seuraavia asioita: * MODE on ( Suomalainen tuotemerkki ) * Mode (artisti), suomalainen hip hop artisti * Depeche Mode * Mode 7 ; ;Ruotsin merivoimat * Mode-luokka * HMS Mode (1902), hävittäjä * HMS Mode (1942), Mode- luokan hävittäjä * HMS Mode (P154), Hugin-luokan partioalus
Kukka kaipaa valoa

”Kukka kaipaa valoa” on Suomen Idolsin seitsemännen tuotantokauden voittaneen Mitra Kaislarannan kappale, joka julkaistiin hänen toisena singlenään 16. tammikuuta 2015. Kappale oli hänen ensimmäinen julkaisunsa sitten joulukuussa 2013 julkaistun Idolsin voittokappaleen ”Äkkisyvää”. Kappaleen ovat säveltäneet Jukka Immonen sekä Antti Riihimäki ja sen on sanoittanut Iisa Pykäri. Kappaleen musiikkivideo julkaistiin 9. maaliskuuta 2015. Kappale nousi kuudeksi viikoksi latauslistalle, jolla sen paras sijoitus oli 13. sija (7/2015). Radiolistalla se saavutti parhaan sijoituksensa listaviikoilla 6–7/2015, jolloin se oli kymmenenneksi soitetuin radiokappale. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 13 Radiolista 10 == Lähteet == Luokka:Vuoden 2015 kappaleet Luokka:Mitran kappaleet
Mussolini (täsmennyssivu)

Mussolini voi viitata seuraaviin: * Benito Mussolini (1883–1945), italialainen poliitikko, Italian diktaattori * Rachele Mussolini (1890–1979), Benito Mussolinin vaimo * Romano Mussolini (1927–2006), italialainen jazzpianisti, Benito Mussolinin poika * Alessandra Mussolini (s. 1962), italialainen poliitikko, Benito Mussolinin pojantytär * Edda Ciano, o.s. Mussolini (1910–1995), Benito Mussolinin tytär ja Galeazzo Cianon vaimo ==Muita== * Stadio Mussolini, Torinon olympiastadionin eräs aiempi nimi * Big Syke (myös Mussolini), yhdysvaltalainen Rap-artisti
Orlando City SC

Orlando City Soccer Club on yhdysvaltalainen jalkapalloseura, jonka joukkue pelaa Major League Soccerissa. Sen kotipaikka on Floridan Orlando. Orlando City SC julkistettiin MLS:n 21. seuraksi 19. marraskuuta 2013, ja se aloitti pelit liigassa toisen uuden seuran New York City FC:n kanssa kaudella 2015. Seuran omistavat brasilialainen Flávio Augusto da Silva ja Phil Rawlins, jotka aiemmin omistivat samannimisen USL Pro -seuran. USL Prossa Orlando City pelasi kaudet 2011–2014 ja voitti kahdesti mestaruuden. Esikoiskaudellaan 2015 Orlando City SC pelaa kotiottelunsa Citrus Bowlilla, jolla on pelattu myös muun muassa vuoden 1994 MM-kilpailuiden otteluita. Kaudeksi 2016 seuran on määrä siirtyä uudelle Orlando City Stadiumille. Orlando City SC on MLS- historian kolmas floridalaisseura. Miami Fusion ja Tampa Bay Mutiny lakkautettiin kauden 2001 jälkeen. == Joukkue == === Kokoonpano === Päivitetty: 16. joulukuuta 2023 == Lähteet == == Aiheesta muualla == * Orlando City SC:n sivusto Luokka:Orlandon urheilu Luokka:Yhdysvaltalaiset jalkapalloseurat
Siniäinen (Laitila)

Siniäinen on Varsinais-Suomessa Laitilan Kodjalassa oleva järvi, joka kuuluu Sirppujoen vesistön Härinänjoen valuma-alueeseen. == Maantiede == Järven pinta-ala on 7,6 hehtaaria ja se on 400 metriä pitkä ja 200 metriä leveä. Siihen laskee kaksi suo-ojaa. Järven luusua sijaitsee järven koillisrannalla, josta saa alkunsa 1,1 kilometriä pitkä laskuoja Härinänjokeen. Järvellä on 1,2 kilometriä rantaviivaa ja sen ranta on pääosin moreenipohjaista metsämaastoa, joka on rantojen lähellä soistunutta. Rannoille on rakennettu toistakymmentä loma-asuntoa, joille johtaa tiet Kalannista tai Laitilasta. Laitilan ja Uudenkaupungin välinen raja ohittaa järven 200 metrin päästä etelässä. == Historia == Vuoden 1855−1856 Kalmbergin kartastossa järven nimeksi oli kirjoitettu "Hunikkojärvi". Tuolloin järveä ympäröi suo ja se oli asumaton. == Lähteet == Luokka:Laitilan järvet Luokka:Sirppujoen vesistö
Munikonjärvi

Munikonjärvi on Varsinais-Suomessa Laitilan Koukkelassa oleva järvi, joka kuuluu Sirppujoen vesistön Härinänjoen valuma-alueeseen. == Maantiede == Järven pinta-ala on 3,2 hehtaaria ja se on 300 metriä pitkä ja 130 metriä leveä. Siihen laskee oja Tuuranjärvestä ja järven laskuoja lähtee järven pohjoisrannasta, josta saa alkunsa 2,4 kilometriä pitkä laskuoja Viikinojaan. Järvellä on 760 metriä rantaviivaa ja sen ranta on pääosin peltomaan ympäröimää suota ja metsää. Rannoille on rakennettu neljä loma-asuntoa. Uudenkaupungin ja Laitilan välinen raja kulkee Tuuranjärven ja sen välistä. == Lähteet == Luokka:Laitilan järvet Luokka:Sirppujoen vesistö
Tuuranjärvi

Tuuranjärvi on Varsinais-Suomessa Uudessakaupungissa Kalannissa oleva järvi, joka kuuluu Sirppujoen vesistön Härinänjoen valuma-alueeseen. == Maantiede == Järven pituus on 140 metriä ja leveys 60 metriä. Se sijaitsee pellon reunassa avosuon ympäröimänä. Munikonjärven ja Tuuranjärveä yhdistää 100 metriä pitkä oja, joka pitää molempien järvien vedenpinnat samalla korkeudella. Järvien välistä kulkee Laitilan ja Uudenkaupungin välinen raja. Järvet laskevat yhteistä laskuojaa pitkin Viikinojaan. == Lähteet == Luokka:Uudenkaupungin järvet Luokka:Sirppujoen vesistö
Lapejärvi

Lapejärvi on Varsinais-Suomessa Laitilan Viikaisissa oleva järvi, joka kuuluu Sirppujoen vesistön Härinänjoen valuma-alueeseen. == Maantiede == Järven pinta-ala on 1,4 hehtaaria ja se on 120 metriä pitkä ja 60 metriä leveä. Siihen ei laske ojia ja siitä laskeva oja lähtee suon laidalta pienen matkan päästä järven rannasta. Järvi sijaitsee suon sisällä ja se vaikuttaa oleva järvenlaskun takia kasvamassa umpeen. Laskuoja on 3,5 kilometriä pitkä ja yhteisenä laskuojana Lampeenjärvien kanssa se mutkittelee lopuksi kuivatetun Koukkelanjärven pohjaa pitkin Viikinojaan eli Helikonojaan. Järven soinen rantaviiva on 600 metriä pitkä. Rannoille on rakennettu kaksi loma-asuntoa, joille johtaa polku Laitilaan vievältä tieltä. == Historia == Vuoden 1855-1856 Kalmbergin kartastossa järven nimi kirjoitettiin "Lappijärvi". Järvi oli tuolloin asumaton ja sitä ympäröi suomaa. Vuonna 1927 tilanomistaja Juho Leino Laitilasta haki lupaa järven vedenpinnan laskemiseksi. Lupa myönnettiin samana vuonna ja järven vedenpinta aleni. Järven pinta-ala on kutistunut vielä lisää vuoden 1968 peruskartan mukaan. Silloin järvi oli soikion muotoinen ja sen pituus oli noin 270 metriä. Se ulottui tuolloin nykyisten peltojen reunasta reunaan. Vuoden 1984 peruskartassa järvi oli pinta-alaltaan enää puolet aikaisemmasta. Nykyinen pinta-ala on siitäkin kutistunut edelleen. == Lähteet == Luokka:Laitilan järvet Luokka:Sirppujoen vesistö
Lampeenjärvet

Lampeenjärvet , tai myös Lampeenjärvi , on Varsinais-Suomessa Laitilan Viikaisissa oleva järvi, joka kuuluu Sirppujoen vesistön Härinänjoen valuma- alueeseen. Järviä oli aiemmin kolme, mutta nykyään on jäljellä vain yksi järvi. == Maantiede == Järven pinta-ala on 2,5 hehtaaria ja se on 300 metriä pitkä ja 100 metriä leveä. Siihen laskee yksi suo-oja. Järven luusua sijaitsee järven pohjoisrannalla, josta saa alkunsa 3,8 kilometriä pitkä ja Lapejärven kanssa yhteinen laskuoja Helikonojaan. Järvellä on 700 metriä rantaviivaa ja sen ranta on pääosin kallio- ja moreenipohjaista metsämaastoa. Itärantaan laskeutuu kalliojyrkänne. Rannoille on rakennettu pari loma-asuntoa, joille johtaa tie Laitilasta. == Historia == Lampeenjärviä oli alun perin kolme, mutta niistä kaksi on kuivatettu avosuoksi ja pellonreunaksi. Vuoden 1855−1856 Kalmbergin kartastossa järvet näkyvät selvästi vaikka niillä ei ole kartassa nimeä. Läheisen Viikaisen kylän (kartassa "Wikais by") kolmella talolla oli alueella peltoja, mutta itse järvet olivat asumattomia. Vuoden 1968 peruskartoissa kaikki järvet ovat olemassa. Järvien vedenpinnat laskivat pohjoiseen mennessä: 18,9 metriä, 18,3 metriä ja 17,8 metriä mereninnan yläpuolella N43-järjestelmässä. Vuoden 1984 peruskartassa ne olivat 19,0 metriä, 18,4 metriä ja 17,9 metriä merenpinnan yläpuolella N60-järjestelmässä. Tässä peruskartassa nykyään kuivatettujen järvien koko on pienentynyt edelliseen karttaan verrattuna. == Lähteet == Luokka:Laitilan järvet Luokka:Sirppujoen vesistö
Robert Stevenson (elokuvaohjaaja)

Robert Stevenson (31. maaliskuuta 1905 Buxton, Derbyshire, Englanti – 30. huhtikuuta 1986 Santa Barbara, Kalifornia) oli englantilainen elokuvaohjaaja, joka työskenteli Hollywoodissa 1940-luvulta alkaen ja ohjasi muun muassa 19 elokuvaa The Walt Disney Companylle. Stevenson sai koulutuksensa Cambridgen yliopistossa ja aloitti ohjaajanuransa vuonna 1932 Saksassa musikaalilla Happy Ever After, joka kuvattiin yhtä aikaa englanniksi ja saksaksi. Varhaisiin brittiläisiin menestyksiin kuului Kuningas Salomonin kaivokset vuodelta 1937. Tuottaja David O. Selznick kutsui Stevensonin Yhdysvaltoihin. Hänen ensimmäinen amerikkalainen ohjaustyönsä oli Tom Brownin kouluvuodet vuonna 1940. Stevensonin tunnetuimmat ohjaukset syntyivät Disney-yhtiölle: Oscar- palkitut Maija Poppanen ja Hokkuspokkus taikaluudalla sekä komedia Riemukupla. ==Elokuvaohjauksia== Vuosi Elokuva Suomenkielinen nimi 1936 Man Who Changed His Mind, The 1936 Tudor Rose 1940 Tom Brown's School Days 1941 Back Street Rakkauden syrjäpolku 1942 Joan of Paris Notre Damen varjossa 1943 Forever and a Day Nyt ja ikuisesti 1944 Jane Eyre Kotiopettajattaren romaani 1947 Dishonored Lady Häväisty nainen 1948 To the Ends of the Earth Narcotica 1949 Walk Softly, Stranger Kulje hiljaa muukalainen 1950 I Married a Communist Olin kommunistin vaimo 1951 Las Vegas Story, The Kuoleman syleily 1951 My Forbidden Past 1957 Johnny Tremain Salaliiton sankarit 1957 Old Yeller Erämetsän sankarit 1959 Darby O'Gill and the Little People McBride ja Haltijat 1960 Kidnapped Ebenezerin juoni 1961 Absent-Minded Professor, The Pyörät pilvissä 1961 In Search of the Castaways Kapteeni Grantin lapset 1962 Son of Flubber Professorin ihmeelliset keksinnöt 1963 Misadventures of Merlin Jones, The 1964 Mary Poppins Maija Poppanen 1965 Monkey's Uncle, The 10 miljoonan dollarin sekki 1965 That Darn Cat! Pahuksen katti 1966 Gnome-Mobile, The Vekkulit vauhdissa 1967 Blackbeard's Ghost Merirosvo Mustaparta 1969 Love Bug, The Riemukupla 1969 My Dog, the Thief Varasteleva koirani 1971 Bedknobs and Broomsticks Hokkuspokkus taikaluudalla 1974 Herbie Rides Again Riemukupla rullaa taas 1974 Island at the Top of the World, The Saari maailman huipulla 1975 One of Our Dinosaurs is Missing Kuka varasti dinosauruksen 1976 Shaggy D.A., The Takkuturkki ==Lähteet== * * Luokka:Brittiläiset elokuvaohjaajat Luokka:Vuonna 1905 syntyneet Luokka:Vuonna 1986 kuolleet
Luettelo Suomen lentokentistä välirauhan aikana

Tämä on luettelo Suomen lentokentistä heinäkuussa 1940.Lähdeluettelossa mainitun Iskanius 2015, 91 käyttämä alkuperäislähde on kansallisarkistossa viitteellä T 2864/9 IlmavE 10517/184/X 22.10.1940. ==Valmiit siviilikentät== * Malmi * Mikkeli * Tampere * Maarianhamina * Kemi * Pori * Turku * Oulu * Petsamo * Vaasa * Salo ==Valmiit sotilaskentät== * Kitee * Ilmee-Laikko * Immola * Konnunsuo * Lappeenranta * Joensuu-Höytiäinen * Puumala * Rautavaara * Taipalsaari * Santahamina * Joroinen * Suonenjoki * Luonetjärvi * Vaala * Siikakangas * Parola * Jämijärvi * Karvia * Kauhava * Laajalahti * Mänkijärvi ==Keskeneräisiä ilmavoimien käyttämiä sotilas- ja siviilikenttiä== * Padasjoki * Savitaipale * Halinkangas-Kuorevesi (oik. Hallinkangas) * Nummela * Hollola * Iisalmi-Verhoo (oik. Nerkoo) * Kajaani-Paltaniemi * Kemijärvi * Pudasjärvi * Rovaniemi * Sodankylä * Vuotso * Hyvinkää * Loppi * Lestijärvi * Ylivieska * Rissala-Kuopio * Utti * PieksämäPieksämäen maalaiskunnasta erotetun Pieksämän kauppalan nimen mukaan. * Vesivehmaa ==Rakenteilla olleita kenttiä== * Selänpää * Kiikkala (oik. KiikalaKiikalaan rakennettiin lentokenttä talvisodan aikana ruotsalaisin vapaaehtoisvoimin. 1960-luvulta alkaen kenttä on ollut harrasteilmailukäytössä. ()) * Rantasalmi * Oripää ==Lähteet== * ===Viitteet=== Suomi
Mary Norton

Kathleen Mary Norton (o.s. Pearson; 10. joulukuuta 1903 Lontoo – 29. elokuuta 1992 Hartland, North Devon) oli englantilainen lastenkirjailija. Hänen tunnetuimpia teoksiaan on Kätkijät-romaanisarja.Obituary: Mary Norton. The Independent. Viitattu 16.7.2021. Mary Norton syntyi Lontoossa ja kasvoi Leighton Buzzardissa. Hänen kotitalonsa ”The Cedars”, jossa hän asui vuoteen 1921, on Kätkijäin tapahtumapaikka. Mary Norton avioitui vuonna 1927 Robert Charles Nortonin kanssa. Heille syntyi neljä lasta. Kirjailijanuransa Norton aloitti vuonna 1940, kun perhe asui tilapäisesti New Yorkissa. Hänen esikoisromaaninsa The Magic Bed Knob; or, How to Become a Witch in Ten Easy Lessons julkaistiin vuonna 1943 ja jatko-osa Bonfires and Broomsticks 1945. Romaanit julkaistiin yhdistettynä vuonna 1957 nimellä Bed-Knob and Broomstick. Romaani on julkaistu suomeksi vuonna 1987 nimellä Lentävä sänky.Lentävä sänky, Kirjasampo, viitattu 16.7.2021 Teosten pohjalta The Walt Disney Company on tuottanut elokuvan Hokkus pokkus taikaluudalla. Nortonin tunnetuimpiin teoksiin kuuluu romaani Kätkijät (The Borrowers) jatko-osineen. Romaanit kertovat pienikokoisista ihmisistä, jotka elävät englantilaisen talon rakenteiden kätköissä ja lainaavat tarpeisiinsa suurikokoisten ihmisten tavaroita. Ensimmäinen osa Kätkijät julkaistiin vuonna 1952, ja se sai Carnegie-mitalin.Norton, Mary. Kirjasampo. viitattu 16.7.2021. Toinen osa Kätkijät taivasalla ilmestyi vuonna 1955 ja kolmas osa Kätkijät virran vieminä vuonna 1959. Sarja käsittää kaikkiaan kuusi romaania, ja neljä ensimmäistä on suomennettu, viimeksi Kätkijät yläilmoissa vuonna 1981. Romaaneja ovat kuvittaneet Diana Stanley ja Ilon Wikland. Kätkijöiden tarinoita on sovitettu useiksi elokuviksi, joista voidaan mainita amerikkalainen Kätkijät (1997) ja japanilainen animaatio Kätkijät (2010). ==Suomennettuja teoksia== * Kätkijät (The borrowers). Suomentanut Ulla Lehtonen. WSOY 1959. * Kätkijät taivasalla (The borrowers afield). Suomentanut Kerttu Piskonen. WSOY 1960. (1. p. kuvitus Ilon Wikland, 2. p. kuvitus Diana Stanley.) Sarja: Kätkijät 2. * Kätkijät virran vieminä (The borrowers afloat). Suomentanut Kerttu Piskonen. WSOY 1980. Sarja: Kätkijät 3. * Kätkijät yläilmoissa (The borrowers aloft). Suomentanut Kerttu Piskonen. Kuvitus Diana Stanley. WSOY 1981. Sarja: Kätkijät 4. * Lentävä sänky (Bedknob and broomstick). Suomentanut Ritva Toivola. Weilin & Göös 1987. ==Filmografia== * Hokkus pokkus taikaluudalla, 1971 * Kätkijät, 1997 * Kätkijät, 2010 == Lähteet == Luokka:Vuonna 1903 syntyneet Luokka:Vuonna 1992 kuolleet Luokka:Englantilaiset lasten- ja nuortenkirjailijat
Bidur

Bidur () on kaupunki Nepalin Keskisen kehitysalueen Bagmatin vyöhykkeellä, Trishulijoen itäpuoleisella rannalla. Bidur sijaitsee linnuntietä Kathmandusta 27 kilometriä luoteeseen. Vuonna 2011 Bidurin väkiluku oli 26 750, mikä koostui 6 270 perhekunnasta. Kaupunki on runsaan 277 000 asukkaan Nuwakotin piirikunnan hallinnollinen keskus. Asutukseltaan hajanaisen kaupungin pinta- ala on 33,5 neliökilometriä. ==Lähteet== Luokka:Nepalin kaupungit Luokka:Bagmati
Älykello

Älykello on ranteessa pidettävä puettava tietokone. == Historia == Varhaisimmat älykellot ovat 1970-luvulta, mutta nykyisten kaltaisia älypuhelinten kanssa synkronoituvia älykelloja on alkanut tulla vasta 2010-luvulla. Älykelloista ennustettiin 2010-luvun alussa suurta menestystarinaa. Älykellot eivät kuitenkaan yleistyneet, sillä niissä ei ole korkeaan hintaan nähden riittäviä hyötyjä halvempiin aktiivisuusrannekkeisiin verrattuna. Samsungilla on Gear nimeä kantava sarja. == Älykelloja == * Tizen- kellot: ** Samsung Gear 2 ** Samsung Gear 2 Neo ** Samsung Gear S * Apple Watch * Pebble-kellot * Android Wear -kellot: **Moto 360 ** LG G Watch ** LG G Watch R ** LG Watch Urbane ** Asus ZenWatch ** SmartWatch 3 ** Samsung Galaxy Gear **Samsung Gear 2 **Samsung Gear Live **Sony SmartWatch 3 **Huawei Watch **Polar M600 **Huawei Fit == Lähteet == == Aiheesta muualla == *
Rikosuhritutkimus

Rikosuhritutkimus kerää rikosuhrikyselyn avulla tietoa väestön tai väestönosan kokemasta rikollisuudesta. Tutkimuksessa selvitetään kokonaisrikollisuuden määrää, johon kuuluu poliisille ilmoitetun ilmirikollisuuden lisäksi myös ilmoittamatta jäänyt piilorikollisuus. Kansainvälinen rikosuhritutkimus on toteutettu 1980-luvun lopulta muutaman vuoden välein samoin kysymyksin ja menetelmin eri maissa, jotta tulokset olisivat keskenään vertailukelpoisia. Suomessa kansallisia uhritutkimuksia on tehty vuodesta 1980; niissä on kysytty rikosten lisäksi myös tapaturmista. Vuonna 2012 Oikeuspoliittisessa tutkimuslaitoksessa aloitettiin uusi Kansallinen rikosuhritutkimus, joka perustuu postikyselyyn. Suomessa on tehty lisäksi nuorisorikollisuuskyselyitä, naisuhritutkimuksia sekä lapsiuhritutkimuksia. ==Lähteet== Luokka:Kriminologia Luokka:Tutkimus
Madhyapur Thimi

Madhyapur Thimi () on kaupunki Nepalin Keskisen kehitysalueen Bagmatin vyöhykkeellä. Madhyapur Thimi on käytännössä kasvanut kiinni Kathmandun kaupungin itälaitaan; keskustojen väli on noin 10 kilometriä. Kathmandun lentoasema eli Tribhuvanin kansainvälinen lentoasema sijaitsee kaupunkien välissä. Vuonna 2011 Madhyapur Thimin väkiluku oli 83 036 ja perhekuntien määrä 20 302. Kaupunki kuuluu runsaan 304 000 asukkaan Bhaktapurin piirikuntaan. Bhaktapurin kaupunki sijaitsee viitisen kilometriä Madhyapur Thimista itään. Madhyapur Thimin pinta-ala on 11,1 neliökilometriä. NP-thimi- strasse-1.jpg|Katunäkymä Madhyapur Thimistä (2010). NP-arniko- thimi.jpg|Kathmandusta koilliseen, Kiinan rajalle johtava, Aranikon valtatie (H3) Madhyapur Thimissä. ==Lähteet== ==Aiheesta muualla== Luokka:Nepalin kaupungit Luokka:Bagmati
Bhaktapur

Bhaktapur () on kaupunki Nepalin Keskisen kehitysalueen Bagmatin vyöhykkeellä. Bhaktapur sijaitsee 14 kilometriä Kathmandusta itään, pääkaupungista koilliseen Kiinan rajalle johtavan Arnikon valtatien (H3) pohjoispuolella. Vuonna 2011 kaupungin väkiluku oli 81 748, mikä koostui 17 639 ruokakunnasta. Kaupunki on 304 651 asukkaan Bhaktapurin piirikunnan keskus. Kaupungin pinta- ala on 6,6 neliökilometriä. Nepalin maanjäristys 2015 vaurioitti kaupunkia ja surmasi sen asukkaita. A brief view of Bhaktapur Durbar Square.JPG|Bhaktapurin Durbar-aukiota. View of Bhairav Temple from Nyatapola Temple, Taumadhi Tole (5242001770).jpg|Nyatapolan temppeli Bhairavin temppelistä nähtynä. La Galerie nationale d'art (Bhaktapur) (8555008243).jpg|Kansallisgallerian sisäänkäynti. Bhaktapur street 01.JPG|Katunäkymä. ==Lähteet== ==Aiheesta muualla== Luokka:Nepalin kaupungit Luokka:Bagmati
Anne Stenros

Anne Stenros (s. 1954) on suomalainen arkkitehti, professori ja Koneen muotoilujohtaja. Stenros on kotoisin Espoon Tapiolasta. Hänen vanhempansa ovat huonekalutehdas Muuramen omistajat, sisustusarkkitehti, professori Pirkko Stenros ja arkkitehti, professori emeritus Helmer Stenros. Anne Stenros opiskeli arkkitehtuuria muun muassa Reima Pietilän johdolla Oulun yliopistossa ja Kalifornian yliopistossa Berkeleyssä. Hän väitteli tekniikan tohtoriksi Helsingin teknillisessä korkeakoulussa vuonna 1992. Stenros oli Design Forum Finlandin johtaja vuosina 1995–2004, minkä jälkeen hän toimi vuoden Aasiassa Hong Kong Design Centren johtajana. Kone Oy:n muotoilujohtajana hän on toiminut vuodesta 2005. Stenros asuu Helsingin Kulosaaressa. Hän on saanut Helsingin kaupungin myöntämän Helsinki-mitalin. Stenros on EU:n tulevaisuuden innovaatiopolitiikan bisnespaneelin jäsen sekä Tampereen teknillisen yliopiston säätiön hallituksen jäsen. ==Lähteet== Luokka:Suomalaiset arkkitehdit Luokka:Suomalaiset professorit Luokka:Vuonna 1954 syntyneet Luokka:Elävät henkilöt
Tivadar Galánthay Glock

Tivadar Galánthay Glock (1872–1956) oli unkarilainen upseeri ja pikakirjoittaja, joka laati saksalaisesta Gabelsbergerin pikakirjoitusjärjestelmästä sovituksen kiinan kielelle. Vuonna 1935 hänet valittiin Unkarin parlamentin jäseneksi. ==Lähteet== Luokka:Pikakirjoittajat Luokka:Unkarilaiset henkilöt Luokka:Vuonna 1872 syntyneet Luokka:Vuonna 1956 kuolleet
Ilon Wikland

thumb|right|Ilon Wikland vuonna 2007. Maire-Ilon Wikland (o.s. Pääbo; s. 5. helmikuuta 1930 Tartto) on ruotsinvirolainen kuvataiteilija.Eesti Entsüklopeedia 14, s. 609. Tallinn 2000. ISBN 9985-70-064-3 Hänet tunnetaan erityisesti Astrid Lindgrenin kirjojen kuvittajana. Hän syntyi Tartossa, jossa hän vietti ensi vuotensa isovanhempien hoivissa, ja myöhemmin hän asui Haapsalussa toisten isovanhempiensa luona. Ilon Wiklandin vanhemmat olivat insinööri Max Pääbo ja kuva- ja tekstiilitaiteilija Vida Pääbo-Juse. Täti Karin Siim-Juse oli puvustaja ja lavastaja. Vuonna 1944 Wikland pakeni Neuvostoliiton miehitystä Ruotsiin. Hän opiskeli ruotsalaisissa taidekouluissa ja jatkoi myöhemmin opintojaan myös Lontoossa ja Pariisissa. Vuonna 1951 hän avioitui Stig Wiklandin kanssa; pariskunnalle syntyi neljä tytärtä. Wikland haki vuonna 1953 työtä Rabén & Sjögren -kustantamosta, ja Astrid Lindgren huomasi Wiklandin taidot välittömästi. Heidän ensimmäinen yhteistyönsä oli romaani Mio, poikani Mio, joka julkaistiin seuraavana vuonna. Wikland kuvitti useita Lindgrenin teoksia: Melukylän lapset, Veljeni Leijonamieli, Katto- Kassinen, Ronja ryövärintytär ym. Hän on kuvittanut myös monien muiden kirjailijoiden teoksia. Hän sai vuonna 1969 Elsa Beskow -palkinnon. __NOTOC__ ==Kuvituksia== * Bo Carpelan: Anders på ön * Rose Lagercrantz: Pitkä, pitkä matka * Mark Levengood: Riemujen rikkaus ja surujen summa * Barbro Lindgren: I min farmors hus * Astrid Lindgren: Lotta osaa mitä vain * Mary Norton: Kätkijät taivasalla * Doris Orgel: Kilpikonnaseikkailu * Hans Peterson: Anna, 7 vuotta * Ulf Schenkmanis: Riku ja Herra Hamsteri * Malene Schwartz: Mervi pieni ottolapsi * Edith Unnerstad: Kirsikkakestit ==Lähteet== ==Kirjallisuutta== * ==Aiheesta muualla== * Ilon Wiklandin elämäkerta. Iloni Imedemaa. * Ilon. Luokka:Vuonna 1930 syntyneet Luokka:Elävät henkilöt Luokka:Ruotsalaiset kuvittajat
Koivulahden kirkko

Koivulahden kirkko on Mustasaaren Koivulahdelle 1691–1693 rakennettu puukirkko. Hans Larsson Qveflanderin rakentama kirkko oli alun perin torniton pitkäkirkko, jossa oli aumakatto, särmikäs pääty ja katonharjalla kookas pallokantainen viirisalko. Kirkkoa laajennettiin ja uudistettiin yli- intendentinvirastossa 1793 laadittujen piirustusten mukaisesti 1795. Siitä tehtiin ristikirkko siirtämällä runkohuoneen länsiosa uusien aumakattoisten ristivarsien verran edemmäksi. Sisäkatteena ovat puiset tynnyriholvit. Uusklassisessa kirkossa on profiloidut kattolistat ja pyörökaari-ikkunat. Kirkkoa on korjattu 1795, 1876, 1904, 1925, 1933 ja 1961. Kirkon yhteyteen on rakennettu 1757 pohjalaistyyppinen kellotapuli, jonka kellot ovat vuosilta 1725 ja 1736. Kirkon pinta-ala on 550 neliötä ja siellä on istumapaikkoja 800 hengelle. Kirkon 22-äänikertaiset urut on valmistanut Kangasalan urkutehdas 1975, niiden julkisivu on Jens Zachariassenin uruista vuodelta 1876. Alttaritaulun Vaimot haudalla on maalannut Berndt Lagerstam. Kirkossa on myös vanhempi suurikokoinen Johan Almin maalaama alttaritaulu vuodelta 1765, jonka aiheena on viimeinen tuomio. == Lähteet == Luokka:Koivulahti Luokka:Pohjanmaan kirkkorakennukset Luokka:Suomen puiset ristikirkot Luokka:Mustasaaren rakennukset ja rakennelmat Luokka:Suomen 1600-luvulla rakennetut rakennukset ja rakennelmat
HMS Sjöormen (Sor)

HMS Sjöormen (runkonumero Sor) oli Ruotsin laivaston Sjöormen-luokan sukellusvene. == Valmistus == Ruotsin valtiopäivät päättivät 1961 aluksen hankinnasta. Alus tilattiin Kockumsilta Karlskronavarvetilta, missä köli laskettiin vuonna 1965. Se laskettiin vesille 25. tammikuuta 1967 ja liitettiin laivastoon 31. heinäkuuta 1968.Gardiner, Robert s. 446 == Palvelus == Alus poistettiin 1993 palveluksesta ja myytiin 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin 28. toukokuuta 1999 vastaanottajalle, joka liitti sen laivastoonsa nimellä RSS Centurion.Hofsten, Gustaf von & Waernberg, Jan s. 199 Alus saapui Singaporeen heinäkuussa 2000 RSS Conquerorin kanssa.Warship 2000-2001 s. 173 == Lähteet == * * === Viitteet === Luokka:Sjöormen-luokan sukellusveneet Luokka:Kockums Luokka:Ruotsalaiset kylmän sodan sukellusveneet
Kirtipur

Kirtipur () on kaupunki Nepalin Keskisen kehitysalueen Bagmatin vyöhykkeellä. Kirtipur sijaitsee 5 kilometriä Kathmandusta lounaaseen ja on osa Kathmandun suurkaupunkialuetta. Vuonna 2011 kaupungin väkiluku oli 65 602. Kirtipur kuuluu runsaan 1,744 miljoonan asukkaan Kathmandun piirikuntaan. Kaupungin pinta-ala on 14,8 neliökilometriä. Opiskelijamäärältään erittäin suuren Tribhuvanin yliopiston pääkampus sijaitsee Kirtipurissa. Vuonna 2016 yhteensä 78 prosenttia maan yliopisto-opiskelijoista opiskeli tässä vuonna 1959 perustetussa yliopistossa. ==Lähteet== ==Aiheesta muualla== * Nepal - The Kathmandu Valley - Kirtipur (roughguides.com) * Introducing Kirtipur (lonelyplanet.com) * Our Kirtipur (ourkirtipur.com.np) * Tribhuvan University: About Us (tribhuvan-university.edu.np) Luokka:Nepalin kaupungit Luokka:Kathmandu
HMS Sjölejonet (Sle)

HMS Sjölejonet (runkonumero Sle) oli Ruotsin laivaston Sjöormen-luokan sukellusvene. == Valmistus == Ruotsin valtiopäivät päättivät 1961 aluksen hankinnasta. Alus tilattiin Kockumsilta Karlskronavarvetilta, missä köli laskettiin vuonna 1965. Se laskettiin vesille 29. kesäkuuta 1967 ja liitettiin laivastoon 16. joulukuuta 1968.Gardiner, Robert s. 446 == Palvelus == Alus poistettiin 1993 palveluksesta ja myytiin 1997 takaisin Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin 28. toukokuuta 1999 vastaanottajalle, joka liitti sen laivastoonsa nimellä RSS Conqueror.Hofsten, Gustaf von & Waernberg, Jan s. 199 Alus saapui heinäkuussa 2000 Singaporeen RSS Centurionin kanssa.Warship 2000-2001 s. 173 == Lähteet == * * === Viitteet === Luokka:Sjöormen-luokan sukellusveneet Luokka:Kockums Luokka:Ruotsalaiset kylmän sodan sukellusveneet
Raippaluodon kirkko

thumb|Raippaluodon kirkon sankarihaudat kesällä 2010 Raippaluodon kirkko () on Raippaluodon seurakunnan Mustasaaren Raippaluotoon 1781 rakennettu puinen torniton pitkäkirkko. Se on myös Mustasaaren suomalaisen seurakunnan käytössä. Kirkon suunnitteli Johan Elfström vuonna 1778. Raippaluodon kirkko kuuluu sitä ympäröivän kylän ja läheisen kalasataman muodostamaan Museoviraston määrittelemään valtakunnallisesti merkittävään rakennettuun kulttuuriympäristöön. == Kirkkorakennus == Kirkon itäinen kuoripääty on särmikäs ja siinä on aumakatto. Runkohuoneessa on samassa päädyssä kaksi vastakkaista matalaa kylkiäistä. Kirkon ulkoseinissä on pilasterijako, sisäseinissä on jalustalla ja kapiteelilla varustetut pilasterit. Sisäkatteena on puinen tynnyriholvi. Kirkkoa on korjattu vuosina 1911, 1954 ja 1992. Erillinen kolminivelinen kellotapuli on pohjalaista renessanssityyliä ja rakennettu vuonna 1783, sen kellot ovat vuosilta 1784 ja 1844. Kirkon pinta- ala on 290 neliötä ja siellä on istumapaikkoja 290 hengelle. Kirkon sisällä kävijöitä hämmästyttävät huomattavasti etelään päin kallellaan olevat seinät. == Kirkkosali == Kirkon 10-äänikertaiset urut on valmistanut Gebrüder Rieger 1936, julkisivu on Ilmajoen kirkon entisistä Carl Wåhlströmin valmistamista uruista vuodelta 1768. Kirkon sisustuksen merkittävimmät osat ovat keskiaikaisesta Mustasaaren Pyhän Marian kirkosta 1840-luvulla siirretyt alttarilaite ja saarnastuoli. Alttarilaite on vuodelta 1673 ja siihen kuuluu kaksi tuntemattoman tekijän tekemää maalausta, Ehtoollisen asettaminen ja Jeesuksen kaste. Saarnastuoli on samalta aikakaudelta. Alttarilaite ja saarnastuoli säästyivät täten Vaasan palolta 1852. Tiedosto:Replot kyrka 01.jpg|Kellotapuli Tiedosto:Replot kyrka 08.jpg|Alttari ja alttarilaite. Tiedosto:Replot kyrka 10.jpg|Saarnastuoli Tiedosto:Replot kyrka 11.jpg|Urut == Lähteet == == Aiheesta muualla == Kirkko Luokka:Pohjanmaan kirkkorakennukset Luokka:Suomen puiset pitkäkirkot Luokka:Mustasaaren rakennukset ja rakennelmat Luokka:Suomen 1700-luvulla rakennetut rakennukset ja rakennelmat
HMS Sjöbjörnen (Sbj)

HMS Sjöbjörnen (runkonumero Sbj) oli Ruotsin laivaston Sjöormen-luokan sukellusvene. == Valmistus == Ruotsin valtiopäivät päätti 1961 aluksen hankinnasta. Alus tilattiin Karlskronan laivastontelakalta, missä köli laskettiin vuonna 1966. Se laskettiin vesille 9. tammikuuta 1968 ja liitettiin laivastoon 28. helmikuuta 1969.Gardiner, Robert s. 446 == Palvelus == Alus myytiin vuonna 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin vastaanottajalle, joka liitti sen laivastoonsa nimellä RSS Challenger.Hofsten, Gustaf von & Waernberg, Jan s. 199 == Lähteet == * * === Viitteet === Luokka:Sjöormen-luokan sukellusveneet Luokka:Ruotsalaiset kylmän sodan sukellusveneet
HMS Sjöhunden (Shu)

HMS Sjöhunden (runkonumero Shu) oli Ruotsin laivaston Sjöormen-luokan sukellusvene. == Valmistus == Ruotsin valtiopäivät päätti 1961 aluksen hankinnasta. Alus tilattiin Kockumsilta, missä köli laskettiin vuonna 1966. Alus laskettiin vesille 21. maaliskuuta 1968 ja liitettiin laivastoon 25. kesäkuuta 1969.Gardiner, Robert s. 446 == Palvelus == Alus myytiin vuonna 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin vastaanottajalle, joka liitti sen laivastoonsa nimellä RSS Chieftain.Hofsten, Gustaf von & Waernberg, Jan s. 199 == Lähteet == * * === Viitteet === Luokka:Sjöormen-luokan sukellusveneet Luokka:Kockums Luokka:Ruotsalaiset kylmän sodan sukellusveneet
Kongon kansantasavalta

Kongon kansantasavalta () oli marxilais-leniniläinen sosialistinen valtio Keski-Afrikassa, joka perustettiin Kongon tasavallassa vuonna 1969. Tämä Kongon työväenpuolueen johtama valtio kesti vuoteen 1991 asti, jolloin Neuvostoliiton hajoamisen seurauksena valtion aikaisempi nimi palautettiin ja André Milongosta tuli valtion pääministeri. Congo 1972.jpg|Kongon kansantasavallan presidentti Marien Ngouabi Romanian sosialistisen kansantasavallan presidentin Nicolae Ceaușescun kanssa vuonna 1972. == Lähteet == == Aiheesta muualla == Luokka:Afrikan entiset valtiot Luokka:Kommunismi Afrikassa Luokka:Kommunistiset valtiot Luokka:Kongon tasavallan historia Luokka:Sosialistiset valtiot
HMS Sjöhästen (Shä)

HMS Sjöhästen (runkonumero Shä) oli Ruotsin laivaston Sjöormen-luokan sukellusvene. == Valmistus == Ruotsin valtiopäivät päättivät 1961 aluksen hankinnasta. Alus tilattiin Karlskronan laivastontelakalta, missä köli laskettiin vuonna 1966. Se laskettiin vesille 6. elokuuta 1968 ja liitettiin laivastoon 15. syyskuuta 1969.Gardiner, Robert s. 446 == Palvelus == Alus myytiin 1997 Kockumsille, joka luovutti sen edelleen Singaporelle varaosina muihin luokan aluksiin.Hofsten, Gustaf von & Waernberg, Jan s. 199 == Lähteet == * * === Viitteet === Luokka:Sjöormen-luokan sukellusveneet Luokka:Ruotsalaiset kylmän sodan sukellusveneet
Myski (Kemerovon alue)

Myski on kaupunki Siperiassa ja kuuluu Kemerovon alueeseen. Myskissä oli vuonna 2014 noin 45 000 asukasta.Myski (City with Environs, Russia) - Population Statistics and Location in Maps and Charts ==Lähteet== Luokka:Kemerovon alueen kaupungit